Tőzsde Mentor

Napi összegzés
2025-09-11
Kiemelkedően teljesítettek az amerikai tőzsdeindexek, különösen a Russel 2000, ami 1,79%-ot emelkedett, viszont Nasdaq 100 és az S&P 500 is 0,6, illetve 0,85%-os növekedést ért el, valamint az európai piacokon is kedvező hangulatban telt a kereskedés.
Az amerikai inflációs adatok többnyire várakozások szerint alakultak, viszont így is további emelkedést mutattak. Az áremelkedés havi üteme 0,4%-ra gyorsult a múlt havi 0,2%-ot követően, éves alapon pedig 2,7% után 2,9%-ra emelkedett. A maginfláció valamivel kedvezőbb képet mutat a 0,3%-os havi és a stagnálást jelentő 3,1%-os értékekkel. Az adatok ugyan nem okoztak pozitív meglepetést és alacsonynak sem tekinthetők, viszont a piac valószínűleg tartott a váratlanul magas értékektől, ami hozzájárult a pozitív reakcióhoz.
Az inflációs adatok szerkezete alapján látható, hogy az élelmiszerárak megugrása lehetett egy fontos tényező a magasabb CPI adatban. Emellett a termékinfláció is sokat emelkedett, míg a szolgáltatószektor inflációja is ragadósnak tűnik. Ezáltal a mostani adatok talán még elfogadhatók, viszont amennyiben tartósak lesznek a fenti folyamatok, az már komolyabb következménnyel járna.
A piaci reakciók alapján a befektetők még magabiztosabban árazzák a kamatcsökkentéseket, ennek is köszönhető a Russel 2000 felülteljesítése. A kis kapitalizációjú vállalatoknál ugyanis sokkal erőteljesebb a kamatvágások pozitív hatása. A folyamatban ugyanakkor fontos szerepe lehetett a heti új munkanélküli segélykérelmet benyújtók számának, mivel az utóbbi hónapokhoz képest kiemelkedően magas 263 ezres értéket mutatott. Ezáltal a munkaerőpiac tovább gyengül, ami megerősíti a kamatcsökkentéseket, viszont a recessziós félelmeket is felerősítheti, ami a kezdeti optimizmus ellenére még komoly kockázat lehet.

CPI (USA)
2025-09-11 14:30 (Europe/Budapest)
Az inflációs adatok meghatározhatják a piaci hangulatot, mivel a gyengülő munkaerőpiac mellett felerősödő infláció stagflációs félelmeket is kiválthat, míg az alacsonyabb értékek tovább erősítenék a kamatcsökkentesekkel kapcsolatos optimizmust. A várakozások alapján a havi alap és maginfláció is 0,3%-ot mutathat, míg az éves CPI 2,7%-ot követően 2,9%-ra emelkedhet, a maginfláció pedig 3,1%-on stagnálhat. A várakozások nem tekinthetők kedvezőnek, így a még magasabb értékek akár komoly hangulatromlást is kiválthatnak.

Napi összegzés
2025-09-12
Nem történtek jelentős elmozdulások, viszont az amerikai részvénypiacon kis mértékben jobb volt a hangulat, mint az európai tőzsdéken.
Alulmúlták a várakozásokat, valamint jelentős csökkenést mutattak a szeptemberi Michigan index adatok. Ezáltal a fogyasztói hangulat a múlt havi 58,2 pont után 55,4 pontra esett vissza. Így a mostani adatok megerősítik a csökkenő trendet, ami elbizonytalaníthatja a befektetőket az amerikai fogyasztás erejével kapcsolatban.

Michigan index adatok
2025-09-12 16:00
A Michigen-felmérés fontos információkat szolgáltathat az amerikai fogyasztás várható erejével kapcsolatban. A fogyasztói várakozások 55,9 pontot követően 54,9 pontra csökkenhetnek, a fogyasztói hangulat 58,2-es értéken stagnálhat, míg az aktuális körülményekre vonatkozó adat 61,3 pontra csökkenhet a múlt havi 61,7 pontot követően. A vámok hatásai továbbra is kérdésesek, így a fogyasztók is óvatosabbá válhatnak. Az utóbbi hónapokban sokat javultak az index értékei az áprilisi pánikot követően, most azonban kisebb megtorpanás látszódik. A várakozások is csökkenést mutatnak, a még ennél is gyengébb adatok pedig valószínűleg negatív piaci reakciót váltanának ki.

Napi összegzés
2025-09-15
Jó hangulatban telt a kereskedés, az amerikai és az európai tőzsdeindexek is jelentősen emelkedtek.
Az Nvidia megsérthette a kínai versenyjogi szabályokat, amit akár büntetéssel is szankcionálhatnak a kínai hatóságok. Az árfolyam először csökkent, viszont később visszaemelkedett. Így a befektetők egyelőre még kivárhatnak, hogy miképpen alakulnak a további események.
Folytatódnak az egyeztetések az Egyesült Államok és Kína között, aminek a fő témája a fejlett mesterséges intelligencia chipekre vonatkozó korlátozások. Az ezzel kapcsolatos hírek kiemelten érinthetik a chipgyártókat és az általános piaci hangulatot is.

Napi összegzés
2025-09-16
Vegyes mozgások alakuktak ki, az amerikai piacok inkább oldalaztak, míg Európában jelentős mínuszokat lehetett látni, különösen a német és a francia tőzsdén.
Erős amerikai gazdasági adatok érkeztek, mivel a kiskereskedelmi forgalom 0,6 százalékos havi növekedést mutatott augusztusban, meghaladva a várt 0,2 százalékos szintet. Emellett az amerikai ipar is nagyobb erőt mutatott a vártnál, itt végül 0,1 százalékos volumen növekedés volt látható júliushoz képest, a konszenzus előzetesen 0,1 százalékos csökkenéssel számolt.
Ezáltal egyelőre a munkaerőpiac kivételével nem látszódik nagyobb gyengeség az amerikai gazdaságban, így különösen érdekes lesz a holnapi Fed üles, ami jelentősen befolyásolhatja a piaci hangulatot.

Kiskereskedelmi forgalom (USA)
2025-09-16 14:30
Az utóbbi időszakban komoly aggódalmak merültek fel az amerikai gazdaság erejével kapcsolatban, így a mostani kiskereskedelmi forgalomra vonatkozó adat kiemelt jelentőségű lehet. A múlt havi 0,5%-os értéket követően 0,2%-os növekedést vár a piac. Az ettől elmaradó adat valószínűleg felerősítené a recessziós félelmeket, míg a magasabb érték javítaná a piaci hangulatot.

Napi összegzés
2025-09-17
Kisebb visszaesés alakult ki a részvenypiacokon a Fed ülés hatására, bár nagyobb mínuszba is kerültek a tőzsdeindexek, amit később sikerült visszakorrigálni.
A várakozásoknak megfelelően 25 bázisponttal csökkentette a kamatokat a Fed, viszont az előrejelzések alapján stabilabb gazdaságot és magasabb inflációt vár a jegybank, valamint a dot plot alapján hiába következhet még idén két további kamatvágás, látható a döntéshozók közötti nagyobb megosztottság. A befektetők először ugyan elbizonytalanodtak és nagyobb visszaesés is kialakult, viszont később mégis visszatért az optimizmus. Ennek az lehet az oka, hogy a piac talán még szigorúbb hangnemet várt Jerome Powell, Fed elnöktől, így többnyie magmaradtak a korábbi kamatcsökkentési várakozások.
Több mint 2,5 százalékot gyengült tegnap az Nvidia részvénye, miután a Financial Times értesülései szerint a kínai hatóságok megtiltották a vezető kínai technológiai vállalatok számára az Nvidia AI-chipjeinek vásárlását, és felszólították őket, hogy állítsák le a már leadott rendeléseiket az Nvidia felé.

Fed kamatdöntés
2025-09-17 20:00
A Fed kamatdöntő ülése kiemelten fontos lehet a további piaci hangulat szempontjából. Szinte biztosra vehető a 25 bázispontos kamatvágás, ebben valószínűleg nem lesz meglepetés. Ugyanakkor a mostani ülésen közzététekre kerülnek a Fed gazdasági és inflácios várakozásai is, valamint az ún. dot plot, ami a Fed döntéshozók kamatpályával kapcsolatos várakozásait tartalmazza. Ezek alapján pedig fontos információk derülhetnek ki a Fed álláspontjával kapcsolatban, ami könnyen lehet, hogy különbözik a piac jelenlegi véleményétől. Ezáltal jelentős árfolyammozgásokat is kialakulhatnak.

Napi összegzés
2025-09-18
Sokat javult a piaci hangulat, az európai tőzsdeindexek sokat emelkedtek, viszont az amerikai piacon is nagyobb növekedést lehetett látni, a Nasdaq 100 közel 1%-os pluszban zárt.
A befektetők a tegnapi Fed-ülés során elhangzott negatívumok és kockázatok ellenére továbbra is optimisták a kamatcsökkentésekkel kaocsolatban, ami számos eszköznek nagyon jó hír és a részvények is jól teljesíthetnek.

Napi összegzés
2025-09-19
Nem alakultak ki jelentős elmozdulások, bár a piaci hangulat továbbra is optimistának tekinthető.
Érdekes ellentmondás alakult ki a Fed-ülést követően, mivel a részvények a kezdeti csökkenés után fokozatosan emelkedtek, míg a dollár éppen ellentétesen mozgott. A szerdai események elején még sokat gyengült, később azonban folyamatosan erősödött, ami egészen a mai napig kitartott. Ennek oka valószínűleg a befektetők rádöbbenése, hogy talán mégis túl optimistán árazták a kamatcsökkentések várható mértékét. Ugyanakkor a tőzsdeindexre ez nem igaz, mivel ott még mindig kitart az optimizmus.

Napi összegzés
2025-09-22
Folytatódott az amerikai tőzsdeindexek kiemelkedő teljesítménye, az európai piacok azonban visszaestek.
A múlt heti kamatcsökkentés tovább erősítette a piaci hangulatot, így a technológiai részvények is sokat emelkedtek, a Nasdaq 100 már a 25000 pontos szinteket közelíti.
A nemesfémek is jól teljesítenek, így az arany és az ezüst árfolyamában is meredek emelkedés alakult ki. Ezt elsősorban a csökkenő hozamszint és a gyengülő dollár segíti, valamint a geopolitikai feszültségek is tartós kockázatot jelenthetnek.

Napi összegzés
2025-09-23
Elromlott a hangulat az amerikai piacon, az S&P 500 és a Nasdaq 100 is sokat csökkent, az európai tőzsdék azonban felülteljesítettek.
A nagatív befektetői reakciót elsősorban Jerome Powell szavai váltották ki, mivel a Fed elnöke felhívta a figyelmet arra, hogy a jegybank most nincs könnyű helyzetben. Ráadásul kiemelte, hogy a munkaerőpiaci és inflációs kockázatok között nehéz egyensúlyozni. Emellett valószínűleg nincsen ideális, kockázatmentes út, vagyis valamilyen negatív következményel mindenképpen számolni kell.
A szeptemberi amerikai PMI adatok ugyan kisebb visszaesést mutattak havi alapon, viszont továbbra is 50 feletti értékek láthatók, ami még nem jelent zsugorodást.

Napi összegzés
2025-09-24
Folytatódott az amerikai tőzsdeindexek csökkenése, valamint az európai piacok is visszaesést mutattak.
Egyértelműen megtorpant a részvénypiacok lendülete, viszont nagyobb korrekció egyelőre nem alakult ki. Kis mértékben csökkentek a kamatvágási várakozások, ugyanakkor továbbra is inkább optimisták a befektetők.

Napi összegzés
2025-09-25
Folytatódott a gyenge piaci hangulat, az amerikai és az európai tőzsdeindexek is visszaestek.
A vártnál lényegesen erősebb adatok érkeztek az amerikai gazdaságból. A második negyedéves GDP végleges értéke 3,8% lett a 3,3-os várakozásokkal szemben. Emellett a tartós fogyasztási cikkek megrendelése is sokkal magasabb lett, mint a várakozás, a heti új munkanélküli segélykérelmek száma pedig alacsonynak tekinthető 218 ezret mutatott.
Az erősebb amerikai gazdaság ugyan pozitívum lehet, viszont csökkentheti a kamatvágási várakozásokat is, ezért következett be összességében negatív piaci reakció.

Napi összegzés
2025-09-26
Sokat javult a piaci hangulat a hét végére, az európai és az amerikai tőzsdeindexek is szépen emelkedtek.
A befektetők egyre inkább árazzák a további kamatcsökkentéseket, ami segíti a tőzsdék teljesítményét.
Az amerikai PCE infláció a várakozásoknak megfelelően alakult, viszont a múlt havi 0,2%-os emelkedést követően 0,3%-os növekedést mutatott, míg az éves adat 2,6% után 2,7%-ra emelkedett. Ezek az értékek ugyan kisebb gyorsulásra utalnak, viszont a piac még elfogadhatónak tekinti, ezért is inkább pozitív reakció érkezett.

PCE (USA)
2025-09-26 14:30
A várakozások alapján 0,3%-kal emelkedhetett a PCE infláció agusztusban, míg az éves adat 2,6%-ot követően 2,7%-ra növekedhet. Az személyes fogyasztások inflációja fontos adat, mivel kiemelten figyeli a Fed. A várakozásoknak megfelelő, vagy kedvezőbb értékek segítenék a piaci hangulatot.

Napi összegzés
2025-09-29
Folytatódott a tőzsdeindexek emelkedése, bár kisebb mértékben.
Jól teljesítenek a nemesfémek, amiben fontos szerepe lehet az amerikai kormány esetleges keddi leállásának.
A befektetők egyelőre kivárhatnak a kulcsfontosságú, pénteki munkaerőpiaci adatok előtt, ugyanakkor könnyen lehet, hogy a kormányzati leállás következtében késni fognak az adatok.

Napi összegzés
2025-09-30
Továbbra is kitart a pozitív piaci hangulat, az amerikai és az európai tőzsdeindexek is emelkedtek.
Christine Lagarde EKB elnök beszédében jelezte, hogy az inflációs kockázatok nem jelentenek akkora veszélyt, mint amire az amerikai vámok bejelentése után számítottak. Ez pedig jelentős pozitívum lehet az európai tőzsdeindexeknek.
A német infláció meghaladta a várakozásokat, a francia infláció azonban a konszenzus véleményénél alacsonyabb értéket mutatott.

Napi összegzés
2025-10-01
Ismét jól teljesítettek a tőzsdeindexek, bár az amerikai piacokon a nap elején még negatív volt a hangulat, ezután következett be a visszapattanás.
Leállt az amerikai kormányzat, mivel a kongresszus nem jutott megoldásra a költségvetési finanszírozási kérdésben. Ugyanakkor már többször történt ilyen komolyabb következmény nélkül, viszont fontos lehet, hogy mennyi ideig fog tartani a leállás.
32 ezres csökkenést mutatott a szeptemberi ADP foglalkoztatottsági adat az 50 ezres bővülésre vonatkozó várakozásokkal szemben, valamint az augusztusi adatot is lefelé módosították, 54 ezres növekedésről 3 ezres visszaesésre. Ezáltal folytatódik az amerikai munkaerőpiac gyengülése.
Kedvezően fogadták a piaci szereplők a Pfizer kedden bejelentett megállapodását a Trump-kormányzattal, amelyben a Pfizer vállalta, hogy a Medicare programhoz kapcsolódóan árkedvezményeket biztosít a fogyasztóknak, mentesülve cserébe a vámok alól. Ez a többi gyógyszergyártónak is jó hír, mivel ezáltal nagyobb az esélye az újabb megegyezések megkötésének.

ADP foglalkoztatittság (USA)
2025-10-01 14:15
A legújabb szeptemberi ADP adat fontos információkat adhat a legfrissebb munkaerőpiaci folyamatokról, a kormányzati leállás következtében pedig az egyetlen munkaerőpiaci adat, amit közzétesznek a héten. A várakozások alapján 52 ezres bővülést mutathat az augsztusi 54 ezres növekedést követően, az ettől alacsonyabb értékek valószínűleg tovább növelnék az amerikai munkaerőpiac gyengülésével kapcsolatos félelmeket, valamint a kamatcsökkentési várakozásokat is.

Napi összegzés
2025-10-02
Nagyon jó hangulatban telt a kereskedés, az amerikai és az európai tőzsdeindexek is folytatni tudták az erős növekvő trendet.
Továbbra is nagy a bizonytalanság az amerikai kormányzat újraindulásának időpontjával kapcsolatban, ami egyelőre nincs negatív hatással a tőzsdékre, viszont jót tesz a nemesfémeknek.
A Tesla és a Stellantis árfolyama is pozitívan reagált a javuló értékesítési számokra, ugyanakkor ebben fontos tényező lehetett az elektromos autókhoz kapcsolódó adókedvezmények szeptember végi megszűnése, mivel sokan a kivezetés előtti időszakra tervezték az autóvásárlást. Ez talán jobban érintheti a Tesla-t, így nagyobb mínuszba is csúszott az árfolyam a nap végére.

Napi összegzés
2025-10-03
Megtorpant a részvénypiacok lendülete, viszont csak kisebb mínuszok mutatkoztak.
A befektetők továbbra is optimisták a kamatcsökkentésekkel kapcsolatban, ami segíti a piaci hangulatot.
Továbbra sincs megegyezés a kormányzati költségvetéssel kapcsolatban, ami elhúzódó leállás esetén a tőzsdékre is negatívan hathat, ez is lehet az oka a gyengébb piaci hangulatnak.

Napi összegzés
2025-10-06
Vegyes mozgások alakuktak ki a részvénypiacokon, mivel míg az amerikai tőzsdeindexek többnyire szerény növekedést értek el, addig az európai piacok alulteljesítettek.
A gyenge európai piaci hangulat oka mögött a francia politikai válság állt, mivel Lemondott Sébastien Lecornu francia miniszterelnök, akit alig egy hónappal ezelőtt nevezett ki Macron francia elnök. A leginkább a francia tőzsde csökkent, viszont a politikai bizonytalanság más európai piacokra is rányomja a bélyegét.
Új, több évre szóló, AI-infrastruktúra kiépítésére vonatkozó, stratégiai megállapodást jelentett be az AMD és az OpenAI, amelyben az AMD AI-chipjeit használnák fel. Ennek hatására jelentősen, 24%-kal emelkedett az AMD árfolyama, valamint az esemény a technológiai szektornak és a mesterséges intelligenciában érintett vállaltoknak is jó hír.

Napi összegzés
2025-10-07
Gyenge piaci hangulat jellemezte a részvénypiacokat, az európai és amerikai tőzsdeindexek is visszaestek.
Csökkentett éves előrejelzésein a BMW a gyengébb kínai értékesítésekre és növekvő vámköltségekre hivatkozva, így jelentősen csökkent a részvény árfolyama.
Jól teljesítettek a nemesfémek, amiket a kormányzati leállással kapcsolatos bizonytalanság és az erősödő kamatcsökkentési várakozások is segítenek.

Napi összegzés
2025-10-08
Ismét erősen teljesítettek a tőzsdeindexek, amivel az S&P 500 és a Nasdaq 100 is új csúcsot ért el.
Nagyon jó a hangulat a technológiai szektorban elsősorban az új AI beruáházási hullámnak köszönhetően, az AMD árfolyama is több mint 10%-ot emelkedett.
A legutóbbi Fed ülés jegyzőkönyve alapján további kamatvágásokra lehet kilátás még idén, ami tovább erősíti a kamatcsökkentesi várakozásokat.

Fed jegyzőkönyv
2025-10-08 20:00
A Fed legutóbbi kamatdöntő ülésének jegyzőkönyve még több információt tartalmazhat a jegybank terveiről és a várható kamatpályáról, amire kiemelten fog figyelni a piac.

Napi összegzés
2025-10-09
Kissé megtorpantak a részvénypiacok, viszont nagyobb mínuszok nem alakultak ki, inkább oldalaztak, stagnáltak a tőzsdeindexek.
Még mindig tart a kormányzati leállás, aminek következtében számos adat csúszik, ennek pedig komolyabb következményei is lehetnek, valamint a Fed-nek is nagyon kevés információ áll a rendelkezésére.
A bizonytalanság ellenére továbbra is erős a piaci hangulat, ugyanakkor a nemesfémek jó teljesítménye is jelzi a meglévő kockázatokat.

Napi összegzés
2025-10-10
Jelentősen elromlott a hangulat a tőzsdéken, az indexek rég nem látott mínuszban zártak.
Az esést Donald Trump bejelentése váltotta ki, miszerint nagy mértékű, akár 100%-os többletvámot vethet ki Kínára, válaszul a ritkaföldfémekre vonatkozó exportkorlátozásokra.
Az amerikai-kínai kereskedelmi feszültségek ismételt fellángolása nagyon rossz hír a befektetőknek, különösen a technológiai szektornak, viszont a nap során szinte minden eszköz árfolyama zuhant, kivéve a nemesfémeket, amik kitűnően teljesítettek.

Napi összegzés
2025-10-13
Szépen korrekcióztak a tőzsdeindexek a látványos pénteki esest követően, így a befektetők némileg megnyugodtak.
Sokat javított a piaci hangulaton, hogy Donald Trump kijelentette, hogy az Egyesült Államok valószínűleg megállapodásra fog jutni Kínával, így erősödött az optimizmus.
Az Nvidia és AMD után a Broadcommal is együttműködési szerződést kötött a ChatGPT-t fejlesztő OpenAI. Az együttműködés részeként az OpenAI egy új AI chipet fog tervezni, amit a Broadcom fejleszt tovább és gyárt le. Ez pedig kedvez a technológiai és a mesterséges intelligenciában érintett vállalatoknak.
